**ХАРАКТАРАЛАГІЧНЫЯ АСАБЛІВАСЦІ**

**ЛІТАРАТУРНЫХ ГЕРОЯЎ В. БЫКАВА**

***М. У. Васюк*** *(МДУ імя Куляшова)*

*Навук. кір.* ***Э.В. Катлярова,***

*канд. псіхал. навук, даиэнт*

Васіль Быкаў з'яўляецца вядомым прадстаўніком беларускай літаратурнай прозы, ў якой ён перадаваў напружаную атмасферу ваеннай рэчаіснасці праз чалавечыя думкі, адчуванні, перажыванні, характары. Задача педагога - развіць у вучняў уменні псіхалагічнага аналізу ўнутранага свету чалавека, што, на наш погляд, з'яўляецца актуальным пры арганізацыі і правядзенні ўрокаў беларускай літатаруры.

Праведзены ў дадзеным даследаванні аналіз характараў герояў у творах Быкава дазволіў вызначыць, што аповесці насычаны рознымі тыпамі характараў, унутранага складу герояў (Свіст - гіпертып, Пшанічны - гіпатып і г.д.). Пісьменнік падае нам прыклад народнага характару на вобразах Хведара Роўбы і Петрака Багацькі. Аўтар аповесцей "Аблава" і "Знак бяды" надзяляе іх рысамі сензетыўнага тыпу асобы (уражлівы, адчувальны, спакойны, ціхі, памяркоўны), але пад уплывам бесчалавечых абставін такія характары трасфармуюцца, набываюць рысы, здольныя выяўляўляцца ў бурным пратэсце або замкненасці, моцным выбуху пачуццяў.

Эмпірычнае даследаванне праводзілася у школе сярод вучняў на прыкладзе методыкі меркаванняў. Дадзеную методыку можна выкарыстоўваць на уроках беларускай літаратуры у трох варыянтах: вусны адказ, міні-сачыненне і анкета "Я - Герой", дзе вучні атрымліваюць магчымасць параўнаць свой характар з характарам героя.

У ходзе даследавання вучні разважалі, шукалі псіхалагічныя асновы характараў герояў, як яны выяўляюцца ў тых ці іншых абставінах, у адносінах з іншымі людзьмі, у паводзінах. Методыка меркаванняў-дзейсны сродак у фарміраванні ў падлеткаў асноў аналізу і разумення паводзін людзей у сувязі з іх псіхалагічнай арганізацыяй. Падлеткі прыйшлі да вываду, напрыклад, што з-за крыклівасцю інтанацый, геройствам гепертыпа Свіста крыецца душа вельмі чулага і мужнага чалавека. За прыдзірчывасцю Карпенкі - добрая і спагадлівая натура. У вобразах супрацьлеглых па тэмпераменту Пятра і Сцепаніды Багацькаў выяўляюцца рысы характару беларусаў, народнага характару.

Прынцып вылучэння тыпаў характараў ў эксперыментальных умовах на ўроках беларускай літаратуры з увядзеннем паняццяў псіхалогіі паказаў, што школьнікамі паспяхова засвойваюцца такія паняцці пры дыспутах (альтэрнатыўная тэхналогія) і пры рабоце ў трупах праз пачатковае самастойнае ўсведамленне таго ці іншага факту (інтэрактыўныя тэхналогіі).

Крыніца:

*Васюк, М. У. Характаралагічныя асаблівасці літаратурных герояў В. Быкава / М. У. Васюк // Студенческая наука. – 2006. – Региональная научно-практическая конференция студентов вузов Могилевской области / под редакцией И. И. Ситкевич. — Могилев : МГУ им. А. А. Кулешова, 2006. — С. 291—292.*